Müncheni kaubanduskeskuse terroriakt 22. juulil 2016

Müncheni tulistamine oli 22. juulil 2016 Saksamaal Münchenis Moosachi linnaosas kaubanduskeskuse Olympia-Einkaufszentrum lähedal ja sees toimunud relvastatud rünnak.

Esimesed teated tulistamise kohta tulid kohaliku aja järgi kell 18:00 (16:00 GMT). Tulistamine sai alguse kaubanduskeskuse juures asuvast McDonald'si söögikohast. Sealt liikus ründaja tulistades edasi üle tänava kaubanduskeskusse, kus jätkas tulistamist.Müncheni kaubanduskeskuses tulistati, hukkunud on üheksa inimest. ERR, 22. juuli 2016 (Vaadatud 22.07.2016). Pealtnägija sõnul tulistas kurjategija söögikohas, seejärel varjus ta väidetavalt metroosse. Politsei teatas, et otsib taga kolme tulistajat.

Hukkus üheksa inimest. Massitulistamise ohvrid olid peamiselt noored: kaks neidu ja kuus noorukit vanuses 14–21 eluaastat. Üheksas tulistamisohver oli 45-aastane naine.Saksa võimud: tulistaja jäljendas Breivikit ja oli viibinud depressiooniravil. ERR, 23. juuli 2016 (Vaadatud 23.07.2016). Vigastada oli saanud 16 inimest, kolme vigastatu seisund oli kriitiline.

Tulistajaks osutus 18-aastane Iraani päritolu mees, kes võttis rünnaku järel endalt elu. Ta oli sündinud ja kasvanud Münchenis ning tal oli Saksa ja Iraani topeltkodakondsus. Kahtlusalune ei olnud kuriteoregistris, samuti ei ole tuvastatud, et tal oleks olnud sidemeid mõne äärmusrühmitusega. 

Teo motiivid olid politsei sõnul esialgu segased. Ohvriterohke tulistamine toimus Anders Behring Breiviki poolt Norras korraldatud ja 77 inimelu nõudnud massimõrva viiendal aastapäeval. Kahtlusalune oli varem viibinud psühhiaatriahaiglas depressiooniravil.

Viited

Kategooria:Terrorirünnakud
Kategooria:2016. aasta massimõrvad
Kategooria:München
Kategooria:2016